CELEX: 32019D1253
Language: bg
Date: 2019-07-22 00:00:00
Title: Решение за изпълнение (EC) 2019/1253 на Комисията от 22 юли 2019 година относно пилотен проект за прилагане, посредством Информационната система за вътрешния пазар, на разпоредбите за административно сътрудничество, съдържащи се в Решение 2001/470/ЕО на Съвета за създаване на Европейска съдебна мрежа по граждански и търговски дела

23.7.2019   
               
               
                  BG
               
               
                  Официален вестник на Европейския съюз
               
               
                  L 195/40
               
            
         РЕШЕНИЕ ЗА ИЗПЪЛНЕНИЕ (EC) 2019/1253 НА КОМИСИЯТА
         от 22 юли 2019 година
         относно пилотен проект за прилагане, посредством Информационната система за вътрешния пазар, на разпоредбите за административно сътрудничество, съдържащи се в Решение 2001/470/ЕО на Съвета за създаване на Европейска съдебна мрежа по граждански и търговски дела
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2012 на Европейския парламент и на Съвета от 25 октомври 2012 г. относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията („Регламент за ИСВП“) (1), и по-специално член 4, параграф 1 от него,
         като има предвид, че:
         
                     (1)
                  
                  
                     Информационната система за вътрешния пазар („ИСВП“), създадена с Регламент (ЕС) № 1024/2012, е софтуерно приложение, достъпно по интернет, разработено от Комисията в сътрудничество с държавите членки, с цел те да бъдат подпомогнати при практическото изпълнение на изискванията за информационен обмен, установени в актовете на Съюза, чрез осигуряването на централизиран механизъм за комуникация, с който да се улесни трансграничният обмен на информация и взаимната помощ.
                  
               
                     (2)
                  
                  
                     С Решение 2001/470/ЕО на Съвета (2) се определят задължения за сътрудничество за звената за контакт, определени от държавите членки. От звената за контакт се изисква да използват най-подходящите технологични средства, които са предоставени на тяхно разположение, за да отговорят по най-ефикасния и бърз начин на исканията за сътрудничество.
                  
               
                     (3)
                  
                  
                     Съгласно член 8, параграф 3 от Решение 2001/470/ЕО Комисията поддържа защитéн електронен регистър с ограничен достъп въз основа на информацията, предоставена от звената за контакт. ИСВП позволява изпълнението на това задължение, като дава възможност на компетентните органи да обработват исканията за сътрудничество и отговорите на такива искания. Исканията се отнасят до достъпа до чуждо право и до инструментите на Съюза, свързани със сътрудничеството по граждански и търговски дела във връзка със събиране на доказателства и връчване на документи.
                  
               
                     (4)
                  
                  
                     ИСВП би могла да бъде ефективен инструмент за прилагане на разпоредбите относно сътрудничеството, установени в Решение 2001/470/ЕО. Поради това е необходимо да се осъществи пилотният проект съгласно посоченото в член 4 от Регламент (ЕС) № 1024/2012.
                  
               
                     (5)
                  
                  
                     В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не взе участие в приемането на Решение 2001/470/ЕО и не е обвързана от него, нито от неговото прилагане. По тази причина терминът „държава членка“ следва да се разбира като всички държави членки с изключение на Дания.
                  
               
                     (6)
                  
                  
                     В съответствие с член 4, параграф 2 от Регламент (ЕС) № 1024/2012 Комисията трябва да представи оценка на крайния ефект от пилотния проект на Европейския парламент и на Съвета. Целесъобразно е да се предвиди дата, до която следва да се представи такава оценка.
                  
               
                     (7)
                  
                  
                     Информацията относно статистическите данни, свързани с исканията за сътрудничество и отговорите, предоставяни от Комисията в съответствие с член 8, параграф 4 от Решение 2001/470/ЕО, следва да обхваща използването на ИСВП в пилотния проект.
                  
               
                     (8)
                  
                  
                     Мерките, предвидени в настоящото решение, са в съответствие със становището на комитета, създаден по силата на член 24 от Регламент (ЕС) № 1024/2012,
                  
               ПРИЕ НАСТОЯЩОТО РЕШЕНИЕ:
         
            Член 1
            Пилотен проект
            Член 5, параграф 2, букви б) — д) и член 8 от Решение 2001/470/ЕО трябва да бъдат обект на пилотен проект за оценка на това дали Информационната система за вътрешния пазар („ИСВП“) би била ефективен инструмент за прилагане на разпоредбите относно административното сътрудничество, установени в посочените членове.
         
         
            Член 2
            Компетентни органи
            За целите на пилотния проект за компетентни органи се считат посочените в член 2, параграф 1, буква а) от Решение 2001/470/ЕО звена за контакт.
            За целите на настоящото решение терминът „държава членка“ означава всички държави членки с изключение на Дания.
         
         
            Член 3
            Административно сътрудничество между компетентните органи
            За целите на сътрудничеството по смисъла на член 5, параграф 2, букви б) — д) и член 8 от Решение 2001/470/ЕО ИСВП трябва да осигурява следните основни технически функционални възможности:
            
                        а)
                     
                     
                        изпращане на искания за информацията, необходима за доброто сътрудничество;
                     
                  
                        б)
                     
                     
                        предоставяне на отговори на искания;
                     
                  
                        в)
                     
                     
                        улесняване на координацията на дейностите по обработване на исканията за сътрудничество в съответната държава членка.
                     
                  
         
            Член 4
            Роля на Европейската съдебна мрежа по граждански и търговски дела
            Комисията се консултира с Европейската съдебна мрежа във връзка със следното:
            
                        а)
                     
                     
                        инструментите на Съюза, свързани със сътрудничеството по граждански и търговски дела, по отношение на които се обменя информация в рамките на пилотния проект;
                     
                  
                        б)
                     
                     
                        структурата на данните и категориите данни, които се обменят в рамките на пилотния проект;
                     
                  
                        в)
                     
                     
                        формулярите, които трябва да се използват в ИСВП за искания за информация и за съответните отговори;
                     
                  
                        г)
                     
                     
                        оценяването на пилотния проект преди представянето му на Европейския парламент и на Съвета.
                     
                  
         
            Член 5
            Споделяне на статистически данни
            За целите на настоящото решение Комисията предоставя на Европейската съдебна мрежа статистически данни и информация за използването на ИСВП и функционирането на пилотния проект.
         
         
            Член 6
            Оценка
            Оценката на резултата от пилотния проект, посочена в член 4, параграф 2 от Регламент (ЕС) № 1024/2012, се представя на Европейския парламент и на Съвета до 30 юни 2023 г.
         
         
            Член 7
            Влизане в сила
            Настоящото решение влиза в сила на двадесетия ден след деня на публикуването му в Официален вестник на Европейския съюз.
         
         
            Съставено в Брюксел на 22 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 316, 14.11.2012 г., стр. 1.
         
            (2)  Решение 2001/470/ЕО на Съвета от 28 май 2001 г. за създаване на Европейска съдебна мрежа по граждански и търговски дела (ОВ L 174, 27.6.2001 г., стр. 25).